Document ID: 32008D0088

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Ιανουαρίου 2008
για τροποποίηση της απόφασης 2005/59/ΕΚ όσον αφορά τις περιοχές στις οποίες θα εφαρμοστούν τα σχέδια για την εκρίζωση της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων κατά της κλασικής πανώλης των χοίρων στη Σλοβακία
[κοινοποιηθείσα υπό τον αριθμό Ε(2008) 319]
(Το κείμενο στη σλοβακική γλώσσα είναι το μόνο αυθεντικό)
(2008/88/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (1), και ιδίως το άρθρο 16 παράγραφος 1 και το άρθρο 20 παράγραφος 2,
Εκτιμώντας τα ακόλουθα:
(1)
Η Επιτροπή εξέδωσε την απόφαση 2005/59/ΕΚ, της 26ης Ιανουαρίου 2005, σχετικά με την έγκριση των σχεδίων για την εκρίζωση της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων στη Σλοβακία (2) στο πλαίσιο ορισμένων μέτρων για την καταπολέμηση της κλασικής πανώλης των χοίρων.
(2)
Η Σλοβακία ενημερώνει σήμερα την Επιτροπή ότι η κλασική πανώλη των χοίρων στους αγριόχοιρους εκριζώθηκε επιτυχώς στο έδαφος των περιφερειακών υπηρεσιών κτηνιατρικών θεμάτων και τροφίμων (DVFA) του Trenčín (περιοχές Trenčín και Bánovce nad Bebravou), της Prievidza (περιοχές Prievidza και Partizánske) και του Púchov (μόνον περιοχή της Ilava). Κατά συνέπεια, τα εγκεκριμένα σχέδια για την εκρίζωση της κλασικής πανώλης των χοίρων στους αγριόχοιρους και τον επείγοντα εμβολιασμό των αγριόχοιρων κατά της εν λόγω νόσου δεν εφαρμόζονται πλέον στις ανωτέρω περιοχές.
(3)
Η Σλοβακία πληροφόρησε επίσης την Επιτροπή σχετικά με την πρόσφατη εξέλιξη της κλασικής πανώλης των χοίρων στους αγριόχοιρους και την παρουσία της εν λόγω νόσου στις περιοχές του Nové Zámky. Με βάση τα διαθέσιμα επιδημιολογικά στοιχεία, τα μέτρα του σχεδίου για την εκρίζωση της κλασικής πανώλης των χοίρων στους αγριόχοιρους πρέπει να επεκταθούν έτσι ώστε να περιλάβουν μέρος των περιοχών Nové Zámky, Komárno και Levice.
(4)
Για λόγους διαφάνειας της κοινοτικής νομοθεσίας, το κείμενο στο οποίο απαριθμούνται οι περιοχές που καλύπτονται από τα εν λόγω σχέδια, όπως εμφαίνεται στο παράρτημα της απόφασης 2005/59/ΕΚ, πρέπει να αντικατασταθεί από το κείμενο του παραρτήματος της παρούσας απόφασης.
(5)
Ως εκ τούτου, η απόφαση 2005/59/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2005/59/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στη Σλοβακική Δημοκρατία.
Βρυξέλλες, 28 Ιανουαρίου 2008.

Labels: 0
18
20
6